钦定古今图书集成/理学汇编/经籍典/第122卷 > 朱子全书一 > 《商书汤誓》
## 钦定古今图书集成/理学汇编/经籍典/第122卷 > 朱子全书一 > 《商书汤誓》

问：“升《自陑》，先儒以为出其不意，如何？”曰：“此乃《序》说，《经》
无明文。要之，今不的见陑是何地，何以辨其正道、奇
道？汤武之兴，决不为后世之谲诈。若陑是取道近，亦
何必迂路！大抵读书须求其要处。如人食肉，毕竟肉
中有滋味；有人却要于骨头上咀嚼，纵得些肉，亦能
得多少。古人所为‘味道之腴’，最有理。”可学因问：“凡书
传中如此者，皆可且置之。”曰：“固当然。”

右语类一条